b"\n_START_ARTICLE_\nCasa Nova del Vendrell\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de tres cossos, el central m\xc3\xa9s alt, coberts a doble vessant (el central) i a una sola (els laterals). La porta d'entrada, malgrat les modificacions recents, conserva la llinda d'un sol carreu de pedra i els carreus dels brancals. Les obertures semblen col\xc2\xb7locades molt arbitr\xc3\xa0riament i s\xc3\xb3n de petites dimensions. Igual que moltes altres cases de la comarca, a la part frontal de la casa hi han constru\xc3\xaft una lli\xc3\xa7a rodejada de petites habitacions, inicialment pel bestiar. A la part posterior hi han afegit un garatge.\n_START_SECTION_\nHist\xc3\xb2ria\n_START_PARAGRAPH_\nCorrespon al tipus de construcci\xc3\xb3 de nova planta que durant el segle XVIII era molt com\xc3\xba a tota la comarca en una \xc3\xa8poca d'euf\xc3\xb2ria constructiva i prosperitat econ\xc3\xb2mica. Per\xc3\xb2 les modificacions que ja sofert recentment, encara que no han afecta majorit\xc3\xa0riament l'estructura s\xc3\xad que han canviat la fisonomia, fet no gaire corrent a Tona."